laion/Wikipedia-Exotic huggingface dataset:
איאת אבו שמיס

איאת אבו שמיס (בערבית: ايات ابو شميس; נולדה בשנת 1984) היא משוררת ערבייה ישראלית מיפו. איאת אבו שמיס נולדה ביפו למשפחה מוסלמית. למדה בבית הספר הצרפתי בעיר והיא דוברת חמש שפות: ערבית, עברית, צרפתית, אנגלית וספרדית. אבו שמיס הוציאה שני ספרי שירה, הראשון "סל מלא שפות שותקות" יצא בשנת 2013, השני "אני זה שנים" יצא לאור בסוף שנת 2018. היא זכתה בפרס למשוררים בתחילת דרכם מטעם משרד התרבות לשנת 2015. אבו שמיס כותבת שירה בעברית. שיריה מתרכזים בהתרחשויות יומיומית המאפיינות חיי נשים, בקשריה עם משפחתה והסובבים אותה, ובכאביה ושמחותיה האנושיות. בשנת 2015 הקולנוענית נוגה קלינסקי עשתה סרט על אבו שמיס. בשנת 2018 זכתה שמיס בפרס שולמית אלוני ליצירה בשפה הערבית על ספרה "אני זה שניים". שמיס זכתה בפרס סמי מיכאל לשוויון ולצדק חברתי לשנת 2020. אבו שמיס נשואה ואם לילד. מאמרי איאת אבו שמיס באתר העוקץ אילן ברקוביץ', שתי משוררות של שאגות ושתיקות, באתר הארץ, 11 באפריל 2016 אנה זטרברג, "בעיני הפלסטינים אני בוגדת כי אני כותבת בעברית", באתר ynet, 17 בנובמבר 2018 איאת אבו שמיס, "יאנסו לך את הילדה, קחי אותה ולכי!" סיפור הנכבה של סבתא שלי, באתר "שיחה מקומית", 15 באפריל 2021 שמעון רוזנברג, שפת השתיקה: בין ניכור לחיבור. עיון בספר שיריה של איאת אבו שמיס – "סל מלא שפות שותקות", הוצאת מטען, 2013, בכתב העת נתיבים. מידע על אבו שמיס, איאת, 1984- בקטלוג הספרייה הלאומית שירין פלאח סעב, איאת אבו שמיס חושפת את הסיפור הנשי הפלסטיני שלא סופר, באתר הארץ, 8 במאי 2023 איאת אבו שמיס, ברשת החברתית פייסבוק המשוררת איאת אבו שמיס מקריאה שיר שלה מקריאה שני שירים בערב ערס פואטיקה שירין פלאח סעב, "המחיר היה לכתוב בעברית והייתי מוכנה לזה. איני מתחרטת", באתר הארץ, 22 במרץ 2021 כתבה על המשוררת איאת אבו שמיס ספרה הראשון של אבו שמיס "סל מלא שפות שותקות" יותם ראובני, "אני זה שניים": המשוררת הערבייה שכותבת בעברית ומנסה לשמור על זהותה, באתר הארץ, 21 בנובמבר 2018 מדוע אני כותבת בעברית סרט קצר בשם "שפות שותקות" על המשוררת איאת אבו שמיס אתר פרס שולמית אלוני ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סלמאן ח'אן

סלמאן ח'אן (Salman Khan; נולד ב-27 בדצמבר 1965) הוא שחקן קולנוע הודי, זוכה שני פרסי פילמפייר (האוסקר ההודי). ואחד השחקנים המצליחים בקולנוע ההודי. הוא אחד משלושת כוכבי הקולנוע הגדולים של בוליווד מאז שנות ה-90 ונחשב לאחד מ" שלושת החאנים ": אמיר ח'אן, שאה רוח' ח'אן וסלמאן ח'אן. יחד, הם כיכבו בעשרות סרטי בוליווד הרווחיים ביותר. ח'אן נולד בעיר אינדור שבהודו בשם עבד א-רשיד סלים סלמאן ח'אן. אביו הוא הסופר והתסריטאי סלים ח'אן ואימו היא סושילה צ'אראק. יש לו שני אחים ושתי אחיות. שני אחיו, ארבאז ח'אן וסוהאיל ח'אן, גם הם שחקנים, ואחותו אלווירה ח'אן אניהוטרי היא מעצבת אופנה אשר נשואה לשחקן אטול אניהוטרי ועוד אחות מאומצת בשם ארפיטה ח'אן. אביו ממוצא מוסלמי ואילו אימו ממוצא הינדואיזם. במשפחתו של סלמאן אהדו את הקולנוע ההודי, ומגיל צעיר הוא החל לשחק בסרטים. בשנת 1989 שיחק בסרט "מיין פיאר קיה", עליו זכה בפרס פילמפייר להופעת הבכורה הטובה ביותר לשחקן וקיבל מועמדות לשחקן הטוב ביותר. מרוץ בין אחים אהובתי אני שלך משהו זז בלב עם שאה-רוח' ח'אן Rahul-אהובתי תביני (1999) Tere Naam-אהבה (2003) Mujhes Shaadi Karogi-הצעת נישואין עם אקשאיי קומאר (2004) No Entry-אין כניסה עם אניל קאפור (2005) Lucky No Time For Love-לאקי אין זמן לאהבה (2005) Jaan E Mann-שבויים באהבה עם אקשאיי קומאר (2006) מריגולד - Marigold‏ עם אלי לרטר (2007) Partner-השותף (2008) Wanted-המבוקש (2009) Dabangg-ללא מורא (2010) שומר ראש עם קארינה קאפור (2011) Ready-מוכן ומזומן (2011) Dabangg2-ללא מורא2 (2012) Tiger-טייגר עם קתרינה קייף (2012) Jai ho-גאי הו (2013) Kick-קאיק (2014) Bajrangi Bhaijaan עם קארינה קאפור (2015) Pathaan‏ (2023) אחי היקר (2023) תאומים - עם קריסמה קאפור מדיה וקבצים בנושא סלמאן ח'אן בוויקישיתוף אתר האינטרנט הרשמי של סלמאן ח'אן סלמאן ח'אן, ברשת החברתית פייסבוק סלמאן ח'אן, ברשת החברתית אקס (טוויטר) סלמאן ח'אן, ברשת החברתית אינסטגרם סלמאן ח'אן, סרטונים בערוץ היוטיוב סלמאן ח'אן, במסד הנתונים הקולנועיים IMDb (באנגלית) סלמאן ח'אן, באתר Rotten Tomatoes (באנגלית) סלמאן ח'אן, במסד הנתונים הקולנועיים KinoPoisk (ברוסית) סלמאן ח'אן, באתר ספוטיפיי סלמאן ח'אן, באתר MusicBrainz (באנגלית) סלמאן ח'אן, באתר Genius
Diamonds & Rust

Diamonds & Rust הוא אלבום מאת ג'ואן באאז אשר יצא לאור בשנת 1975. באאז מוכרת כמי שנותנת פרשנויות חדשות לעבודתם של אחרים, ובאלבום זה היא מציגה גרסאות כיסוי לשירים שנכתבו או בוצעו על ידיד בוב דילן, סטיבי וונדר, האחים אולמן, וג'קסון בראון. אך Diamonds & Rust מכיל גם מספר יצירות משלה, כולל שיר הכותרת עתיר השבחים,[דרוש מקור] אשר נכתב על בוב דילן. שיר הכותרת יצא כסינגל, והיה להיט עבור באאז. השיר כוסה באופן נרחב על ידי אמנים אחרים. בגרסת הכיסוי שלה לשירו דילן "Simple Twist of Fate", בית אחד כולל ניסיון של באאז לחקות בהומור את סגנונו של היוצר. אחד משירי האלבום, "Dida", הופיע באלבומה מהשנה הקודמת, Gracias A la Vida. אך הגרסה ב-Diamonds & Rust הוקלט בעיבוד יותר קצבי וכלל דואט עם ג'וני מיטשל. מידע על האלבום ' באתר MusicBrainz מידע על האלבום ' באתר AllMusic האלבום ' באתר Discogs האלבום ' באתר ספוטיפיי Diamonds & Rust, באתר AllMusic Allmusic revie] Christgau, Robert (16 ביוני 1975). "Christgau's Consumer Guide". The Village Voice. New York. {{cite news}}: (עזרה) באאז, ג ' ואן. 1987.
סטלוס

סטלוס (נולד ב-1960) הוא שם הבמה של שמעון מזרחי, זמר ישראלי השר מוזיקה יוונית. סטלוס נולד בשם שמעון מזרחי למשפחה ממוצא עיראקי וטורקי בשכונת התקווה וגדל בגבעתיים. אמו סימה עקרת בית ואביו בנימין קבלן צבע. אחיו הצעיר הוא הזמר דורון מירן. בילדותו האזין למוזיקה יוונית. למד לנגן על גיטרה, ולאחר מכן על בוזוקי. בגיל 16 החל להופיע. למד באורט רמת גן. בנעוריו הוא בחר בשם הבמה "סטלוס", בהשראת זמר יווני שחי באיטליה בשם זה. בגיל 17 הוציא סטלוס את תקליטו הראשון "היידה יאסו" בהפקתם של האחים ראובני. בהמשך הוציא אלבומי סולו נוספים בהם שר בחלקם ביוונית. ב-2018 החל להופיע בתוכנית הדוקו ריאלטי היחידה. בתוכנית משתתף גם אחיו דורון מירן. בשנת 2019 הטילה רשות המסים על סטלוס תשלום כופר בסך 99,000 ש"ח, בהיותו "חשוד בהעלמת עסקאות בין השנים 2017-2013, בסכום מס של 64,914 ש"ח." בשנת 2000 הופיע סטלוס באירוע באשדוד. מנחה הערב ירון אילן הציע לו להצטרף אל הזמר אורן חן ולהופיע כצמד בתוכניתו של אילן, ששודרה בערוץ 33. סטלוס החל להופיע באופן קבוע בתוכנית ריח מנטה עם אורן חן, כאשר את חלקו של השיר ששרו היה חן מבצע בעברית, ואת חלקו שר סטלוס ביוונית. בעקבות החיבור בתוכנית החלו השניים להופיע כצמד "סטלוס ואורן חן". בשנת 2009 השיקו סטלוס וחן תוכנית טלוויזיה חדשה בהנחייתם, בערוץ 24. בשנת 2012 הפסיקו השניים להופיע כצמד. הם הוציאו יחד עשרה אלבומים משותפים. ב-2015 חזרו השניים לעבוד יחד. נשוי לדבי ואב לשניים. מתגורר בגבעתיים. אחיו הגדול של הזמר דורון מירן. היידה יאסו - 1977 סטלוס - הזמר ואשף הבוזוקי - 1978 סטלוס (ארוטמו) - 1981 שמח בלב עם סטלוס - 1984 19 להיטי זהב ביוונית - 1987 (אלבום אוסף) את צוחקת - 1988 סטלוס 95 - 1995 סטלוס 96 - 1996 סטלוס שר ביוונית/ועברית - 1998 סטלוס 2001 - 2001 שירו ידידי - 2002 מיטב השירים ביוונית ובעברית - 2002 אוהב אותך - 2003 סטלוס 2003 - 2003 סטלוס, במיזם "אישים" לתיעוד היצירה הישראלית סמדר שיר, קרבי זה אחי, באתר "ידיעות אחרונות", 13 בספטמבר 2018 בר זגה, ברלד: "'היחידה' מצחיקה יותר מ'ארץ נהדרת'", באתר ynet, 13 ביוני 2018 החלטות ועדות הכופר ברשות המיסים שנת 2019, באתר רשות המיסים, 10 במרץ 2019 סטלוס ואורן חן בחפלה יוונית באולפן השקוף, באתר ‏מאקו‏, 17 במאי 2009 אסף נבו, ‏סטלוס נפרד מאורן חן ומוציא את "אין אחת אחרת": "היו חילוקי דעות", באתר ‏מאקו‏, 29 באוקטובר 2012 סטלוס ואורן חן מתאחדים מחדש בשיר הלל לטבריה, באתר טריבונה, 29 ביולי 2015
Diamonds & Rust (שיר)

"Diamonds & Rust" הוא שיר שנכתב, הולחן, ובוצע על ידי ג'ואן באאז. הוא נכתב בחודש נובמבר 1974 ויצא בשנת 1975, באלבום באותו השם. בשיר, באאז מספרת על שיחת טלפון ממאהב ישן, אשר מחזיר אותה אחורה עשור, למלון גריניץ' וילג' בשנת 1964 או 1965; היא נזכרת שנתנה לו זוג חפתים, ומסכמת שהזיכרונות מעלים "יהלומים וחלודה". באאז אמרה שהשיר מתייחס ליחסיה עם בוב דילן. השיר, אשר היה להיט טופ-40 עבור באאז בארצות הברית, במצעד הסינגלים, נחשב על ידי מספר מבקרים, כמו גם על ידי אוהדיה של באאז, בתור אחת מיצירותיה הטובות ביותר. השיר שימש כשיר הכותרת באלבום הזהב של באאז משנת 1975 Diamonds & Rust. עבור אלבום ההופעה שלה משנת 1995, Ring Them Bells, באאז ביצעה את השיר כדואט עם מרי צ'ייפין קרפנטר. בהופעה זו, היא שינתה את שורות הסיום: "And if you're / offering me diamonds and rust / I've already paid" ל-: "And if you ... well I'll take the diamonds." והשורה"I bought you some cuff links, you brought me something" שונתה ל-"I bought you some cuff links, you brought troubles." ב-25 בפברואר 2009, באוסטין, היא שרה, "And if you ... well I'll take the Grammy." ב-2010 היא הקליטה את השיר כדואט עם ג'ודי קולינס עבור אלבומה של קולינס Paradise. בשנת 2018, במהלך סיבוב ההופעות "Fare Thee Well Tour", היא שינתה את השורה "Ten years ago / I bought you some cufflinks" ל-"Fifty years ago / I bought you some cufflinks". השיר מתייחס למערכת היחסים בין באאז לבוב דילן 10 שנים קודם לכתיבתו. דילן לא מוזכר בשמו בשיר, אך בפרק השלישי בספר זיכרונותיה, And a Voice to Sing With (1987), באאז משתמשת בביטויים מתוך השיר בתיאור מערכת היחסים שלה עם דילן, ובהזדמנויות אחרות גם אמרה באופן מפורש שמשם ההשראה לשיר. באאז מספרת שבמקור שיקרה לדילן ששאל אותה ב-1975 על השיר, ואמרה שכתבה אותו על בעלה לשעבר, דייוויד האריס, מה באופן ברור לא היה נכון. מילות השיר כוללות,, למשל, את השורות, "Well, you burst on the scene already a legend / the unwashed phenomenon, the original vagabond...", אשר מתאר את דילן אבל לא את האריס. כל השירים נכתבו והולחנו על ידי ג'ואן באאז.  השיר בוצע בגרסאות כיסוי רבות במהלך השנים. אחת הגרסאות המוכרות היא של ג'ודס פריסט, אשר יצא באלבומם Sin After Sin. גרסתם המקורית הייתה בביצוע רוק, אך אחר שהפך השיר לחלק קבוע מהופעותיהם, הם התחילו לבצע אותו בגרסה אקוסטית שיותר דומה למקור. גרסאות כיסוי אחרות כוללות את אלה של Blackmore's Night, S.O.D., Great White, Taylor Mitchell, ו-Thunderstone.. השיר נדגם עבור מספר שירי היפ-הופ פופולריים, ביניהם, "Happiness" של Busdriver ו-"Upgrade Call" של Andre Nickatina. מידע על היצירה "Diamonds & Rust" באתר מיוזיק בריינז גרסאות נוספות ל"Diamonds & Rust" באתר SecondHandSongs ג'ואן באאז מבצעת את השיר בשנת 1975 איתמר זהר, למה ג'ואן באאז נפגעה מבוב דילן - חדר ניתוח, באתר הארץ, 16 באפריל 2015 Ragogna, Mike. "How Sweet the Sound: An Interview with Joan Baez". The Huffington Post. Stephen, Moss (29 במאי 2018). "Joan Baez review – queen of folk bids a poignant farewell". The Guardian. {{cite news}}: (עזרה) Baez, Joan. 1987. And a Voice to Sing With: A Memoir. Century Hutchinson, London. ISBN 0-671-40062-2 איתמר זהר, למה ג'ואן באאז נפגעה מבוב דילן - חדר ניתוח, באתר הארץ, 16 באפריל 2015
בודהה אייר

בודהה איירליינס (באנגלית: Buddha Air, בנפאלית: बुद्ध एयर) היא חברת תעופה נפאלית המתפעלת טיסות פנים ארציות וכן טיסות בינלאומיות בין נפאל להודו. החברה נוסדה ב-1996 ומשרדה הראשי ממוקם בעיר הבירה קטמנדו. כמו כן החברה מתפעלת טיסות בשמי נפאל לצדי הרי ההימלאיה. חברת התעופה הוקמה ב-23 באפריל 1996 כחברה פרטית מוגבלת על ידי סרנדרה בהאדור בסנט, שופט בית המשפט העליון בדימוס ושר בממשלה לשעבר ובנו בירנדרה בהדור בסנט. פעילות החברה החלה ב-11 באוקטובר 1997 עם טיסת סיור אל הר אוורסט באמצעות מטוס מדגם ביצ'קראפט 1900D (אנ'). בתוך עשר שנים הרחיבה החברה את הצי ל-7 מטוסים. בשנת 2008 קיבלה הלוואה מהתאגיד הבינלאומי למימון (IFC) (אנ') לרכישת שני מטוסים מסוג ATR 42. בודהה אייר קיבלה את המשלוח הראשון של ATR 72-212 בגרסת 70 מושבים ביוני 2010. שמה של חברת התעופה נגזר משמו של גאוטמה בודהה. יעדי החברה נכון ל-22 בספטמבר 2018: צי המטוסים של החברה נכון לדצמבר 2018: ב-25 בספטמבר 2011 התרסק מטוס מסוג ביצ'קראפט 1900 בטיסה 103 לקראת סוף טיסת סיור באזור הר האוורסט. כל 19 הנוסעים ואנשי הצוות שהיו על הסיפון נהרגו, כאשר הוא התרסק ליד נמל התעופה הבינלאומי טריבהוואן בעת שניסה לנחות. מדיה וקבצים בנושא בודהה אייר בוויקישיתוף אתר האינטרנט הרשמי של בודהה אייר Buddhaair company profile History / Introduction « Buddha Air Nepal | Best Nepal Airline Air tickets flight to Mount Everest Pokhara Bharatpur Bhairahawa Nepalgunj Bhadrapur Biratnagar Janakpur Simra Dhanagadhi Tumlingtar & Varanasi, ‏2014-05-08 בודהה אייר Press Releases, ifcext.ifc.org "Domestic Flights Schedules". Buddha Air. אורכב מ-המקור ב-2019-01-05. נבדק ב-1 באפריל 2018. {{cite web}}: (עזרה) "Buddha Air starting Kolkata flights from September". República. 12 בינואר 2018. נבדק ב-1 באפריל 2018. {{cite web}}: (עזרה) "Buddha Air to resume Surkhet flights". The Himalayan Times. נבדק ב-26 במרץ 2018. {{cite web}}: (עזרה) פרטי צי המטוסים של בודהה אייר, באתר airfleets.net (באנגלית) Buddha Air’s 11th aircraft ATR 72-212A ‘9N-AMU’ landed at TIA, www.aviationnepal.com (באנגלית אמריקאית) "Mount Everest Tour Plane Crashes in Nepal, Killing All 19 On Board - NYCAviation". NYCAviation (באנגלית אמריקאית). 2011-09-25. נבדק ב-2018-09-20. "Nepal tourists die in plane crash". BBC News (באנגלית בריטית). 2011-09-25. נבדק ב-2018-09-20.
עם הפנים לקיר

עם הפנים לקיר (באנגלית: Facing the Wall) הוא סרט קולנוע עלילתי ישראלי קצר משנת 2016 שכתבה וביימה עלמוורק דוידיאן. זוכה פרס הסרט העצמאי הקצר הטוב ביותר בפסטיבל הבינלאומי לסרטי סטודנטים ופרס הסרט העלילתי הקצר הטוב ביותר בפסטיבל הקולנוע ירושלים לשנת 2016. הסרט עוקב אחר סורני (ספיר סנקה), נערה בת 14, שעלתה לישראל מאתיופיה ומתעוררת ליומה הראשון במרכז קליטה. סורני מסתגרת בחדרה, מסרבת לפקוח את עיניה ולא מוכנה לגעת בדבר. אמה, שמתקשה גם היא להיפרד ממולדתה ולהסתגל לארץ החדשה, מנסה למצוא דרך שבה שתיהן יוכלו להיפרד מן העולם שהותירו מאחור. ספיר סנקה - סורני תהילה ישעיהו אדגה - מולו שולה מולה - אברש מנטגבוש אסנקה נתי בלטה איילה יטמר לימור גרוברמן נהוראי שטו 2016 - טקס פרסי אופיר לשנת 2016, מועמד לפרס אופיר לסרט העלילתי הקצר הטוב ביותר 2016 - הפסטיבל הבינלאומי לסרטי סטודנטים, זוכה פרס הסרט העצמאי הקצר הטוב ביותר 2016 - פסטיבל הקולנוע ירושלים, פרס ון ליר לסרט העלילתי הקצר הטוב ביותר 2017 - פסטיבל טורונטו הבינלאומי 2017 - פסטיבל טורונטו לקולנוע יהודי 2017 - פסטיבל Olhares do Mediterrâneo 2017 - פסטיבל פליקרס רוד איילנד לקולנוע בינלאומי הסרט הופק בתמיכת קרן מקור, קרן גלפנד והקרן החדשה לקולנוע וטלוויזיה. "עם הפנים לקיר", במסד הנתונים הקולנועיים IMDb (באנגלית) עם הפנים לקיר, קדימון הסרט באתר יוטיוב "עם הפנים לקיר", באתר הקרן החדשה לקולנוע וטלוויזיה "עם הפנים לקיר", באתר פסטיבל הקולנוע ירושלים דור העתיד של הקולנוע הישראלי: הזוכים בפסטיבל סרטי סטודנטים, באתר ישראל היום, ‏16 ביוני 2016 אור סיגולי, פסטיבל ירושלים 2016: הזוכים, הזוכות וסיכום התחרות הישראלית, באתר סריטה, ‏14 ביולי 2016 עם הפנים לקיר, באתר Black Sheep Film Productions Ltd.
בית תפילה

בית תפילה הוא מבנה המיועד לתפילות ולטקסים דתיים שונים. לפי היהדות, אסור לזלזל בבתי תפילה, במקרה ודבר כזה קורה צריך לבקש סליחה מה׳. לדתות בדרך כלל יש בית תפילה המיוחד להן. היהודים מתפללים בבתי כנסת (בעבר גם בבית המקדש), הנוצרים מתפללים בכנסייה, המוסלמים במסגד, וכך למרבית שאר הדתות בתי-תפילה משלהן. ישנם טקסים שנערכים במקומות ייחודיים בטבע, כגון טקסים הינדואיסטים על נהר הגנגס שבהודו. בעבר, עובדי האלילים נהגו לשים פסל של אלוהיהם בבית התפילה, כגון המקדשים ביוון העתיקה. בחפירות שנערכו התגלו פסלים ודמויות בבתי הכנסת השונים המעידים על עבודה זרה שנעשתה במקום[דרוש מקור]. דוגמה לכך היא הצבת הפסל במרכז הבמה בכיוון התפילה. בית התפילה הוא מקום שהשתנה באופן ניכר במהלך ההיסטוריה, והותאם לזמן ולתרבות. דוגמה להתפתחות היא נושא כיוון התפילה. ליהדות בתחילה לא היה כל כיוון מיוחד, אך עם הזמן השתרש הנוהג להתפלל לכיוון ירושלים ובית המקדש. בתחילה התפללו גם המוסלמים לכיוון ירושלים, אך לאחר בידול האסלאם מהיהדות שונה הכיוון ופנה למכה. ביהדות ישנה הלכה האוסרת על יהודי להיכנס לבתי עבודה זרה, כך גם לכנסייה, אך לעומת זאת מותר להיכנס למסגד. זאת משום שהמוסלמים מאמינים באל אחד כמו היהודים, ואילו אמונת הנוצרים נחשבת לרוב הפוסקים כעבודה זרה. מקדש הרב עובדיה יוסף, שו"ת יחווה דעת חלק ד סימן מה, וראו תשובתו של הרב פרופ' אליעזר ברקוביץ הובא ב'מילין חביבין' גיליון ד'. ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
סנדרה בלשית מהאגדות

סנדרה בלשית מהאגדות (באנגלית: Sandra The Fairytale Detective) היא סדרת אנימציה ספרדית, הודית ופורטוגזית לילדים. הסדרה שודרה לראשונה בספרד, הודו ופורטוגל בשנת 2009, ובישראל בשנת 2010 בערוץ הילדים. לסדרה יש עונה 1 ו-52 פרקים באורך 12 דקות. הסדרה מספרת על ילדה מכדור הארץ בשם סנדרה, אשר בכל פרק יוצאת עם שדון ירוק בשם פו לארץ האגדות, שם הם חוקרים תעלומות שקשורות לאגדות. סנדרה- ילדה בת 10 מכדור הארץ. חוקרת תעלומות בארץ האגדות. פו- שדון ירוק בן 508. עוזר לסנדרה בפתרון תעלומות בארץ האגדות. רחל- חברתה הטובה של סנדרה. מרקוס- בריון שמציק לסנדרה בלי סיבה. בנוסף לדמויות אלו, בכל פרק מופיעות דמויות מהאגדות השונות, כמו: כיפה אדומה, בת הים הקטנה, עמי ותמי, שלושת המוסקטרים ועוד. במאי הדיבוב בעברית הוא ליאור סול, ומפיקת הדיבוב היא ענבר שטגר עזרא. אתר האינטרנט הרשמי של סנדרה בלשית מהאגדות "סנדרה בלשית מהאגדות", במסד הנתונים הקולנועיים IMDb (באנגלית) "סנדרה בלשית מהאגדות", במסד הנתונים הקולנועיים KinoPoisk (ברוסית) "סנדרה בלשית מהאגדות", במיזם "אישים" לתיעוד היצירה הישראלית
Wide Open Spaces

Wide Open Spaces הוא אלבום האולפן הרביעי של להקת דיקסי צ'יקס, והראשון שלהן בלייבל גדול. האלבום הוא הראשון עם הסולנית נטלי מיינס, והיה פריצת הדרך שלהן להצלחה מסחרית. האלבום הגיע למעמד של אלבום יהלום על ידי RIAA ב-20 בפברואר 2003 בארצות הברית, לאחר מכירת 14 מיליון עותקים ברחבי העולם, והוא שהה יותר משש שנים בטופ-20 בהמצעד האוסטרלי למוזיקת קאנטרי. בטקס פרסי גראמי ה-41, האלבום זכה ב-2 פרסים מתוך 3 מועמדויות: אלבום הקאנטרי הטוב ביותר (הראשון מתוך 4 סך הכל בקטגוריה זו ללהקה: הן זכו אחר כך עבור Fly ב-2000, Home ב-2003, ו-Taking the Long Way ב-2007); וכן בביצוע הקאנטרי הטוב ביותר על ידי צמד או קבוצה ווקאלית עבור "There's Your Trouble" (פרס בו זכו הצ'יקס עוד 5 פעמים: ב-2000 עבור "Ready to Run", ב-2003 עבור "Long Time Gone", ב-2005 עבור "Top of the World" ו-2007 עבור "Not Ready to Make Nice", הישג שרק צמד הג'אדס הגיע אליו). בנוסף, הצ'יקס היו מועמדות לפרס האמן החדש הטוב ביותר. האלבום נרשם במקום 62 ברשימת NPR של "150 האלבומים הגדולים של כל זמנים מאת נשים". פרסי גראמי מידע על האלבום ' באתר MusicBrainz מידע על האלבום ' באתר AllMusic האלבום ' באתר Discogs Wide Open Spaces, באתר AllMusic Christgau, Robert. "Wide Open Spaces". Robert Christgau. RIAA Diamond Awards (אורכב 01.07.2007 בארכיון Wayback Machine) Collins, Roger. "Dixie Chicks". Iomusic News. אורכב מ-המקור ב-2008-01-16. The 150 Greatest Albums Made By Women, NPR, July 24, 2017 Geoff Mayfield (25 בדצמבר 1999). 1999 The Year in Music Totally '90s: Diary of a Decade - The listing of Top Pop Albums of the '90s & Hot 100 Singles of the '90s. Billboard. {{cite book}}: (עזרה) Paul Grein (30 באוקטובר 2013). "Katy Perry Knocks Miley Cyrus Down a Couple Pegs". Chart Watch. Yahoo. {{cite news}}: (עזרה)
תומא ניקיפורוב

תומא ניקיפורוב (בצרפתית: Toma Nikiforov; נולד ב-25 בינואר 1993) הוא ג'ודוקא בלגי המתחרה בקטגוריית המשקל עד 100 ק"ג, סגן אלוף עולם (2017) ופעמיים אלוף אירופה (2018 ו-2021). ניקיפורוב נולד בבריסל שבבלגיה להורים ממוצא בולגרי. בילדותו הוא גר מעל מועדון ג'ודו ואביו היה ג'ודוקא. בשנת 2010 ניקיפורוב השתתף באולימפיאדת הנוער בסינגפור וזכה במדליית כסף. ביוני 2014 הוא זכה במדליה הראשונה שלו בתחרות מהסבב העולמי כשזכה במדליית זהב בגראנד פרי הוואנה לאחר שניצח בגמר את פלאביו אורליק השווייצרי באיפון. באליפות העולם בשנת 2015 שנערכה באסטנה, זכה ניקיפורוב במדליית הארד. הוא הגיע עד שלב רבע הגמר בו הפסיד ללוקאש קרפאלק הצ'כי ונשר לקרבות בית הניחומים. לאחר ניצחון על ניידנגין טובשינבאייר המונגולי, ניקיפורוב הגיע לקרב על מדליית הארד. בקרב על המדליה הוא פגש את סיריל מארה הצרפתי ולאחר שקיבל ניקוד ווזארי חצי דקה לסיום הקרב, ניקיפורוב ביצע תרגיל נוסף שזיכה אותו באיפון וניצחון 5 שניות לסיום הקרב. באותה שנה התחרה באליפות אירופה שנערכה בבאקו במסגרת המשחקים האירופיים וזכה במדליית הארד לאחר שניצח באיפון את ז'ורז' פונסקה הפורטוגלי בקרב על המדליה. עוד באותה השנה זכה במדליית ארד בטורניר המאסטרס היוקרתי לאחר שניצח את מרטין פאצ'ק השוודי. באולימפיאדת ריו דה ז'ניירו 2016, ניקיפורוב ניצח בסיבוב הראשון את ג'אווד מחג'וב האיראני באיפון לאחר תרגיל סיאו-נגי והודח בסיבוב השני לאחר שהפסיד לבקה גביניאשווילי הגיאורגי. באליפות אירופה באותה השנה שנערכה בקאזאן, זכה ניקיפורוב במדליית כסף לאחר שהפסיד בגמר להנק חרול ההולנדי. בשנת 2017 הוא השתתף באליפות העולם במשקל פתוח וזכה במדליית כסף לאחר שניצח באיפון כל קרב מלבד הגמר. בקרב הראשון הוא ניצח את אדיל חאג'י המרוקאי, בשמינית הגמר הוא ניצח את לבאני מתיאשווילי הגיאורגי וברבע הגמר הוא ניצח את אלכסנדר מיכאילין הרוסי. בחצי הגמר הוא ניצח את קוקורו קגאורה היפני ובגמר הפסיד בניקוד של 2 יוקו לטדי רינר הצרפתי. באליפות אירופה 2018 שנערכה בתל אביב, ניקיפורוב זכה במדליית הזהב. בקרב הראשון הוא ניצח באיפון את ג'וליאנו לופורקיו האיטלקי, בשמינית הגמר הוא ניצח בווזארי את קארוליס באוזה הליטאי וברבע הגמר ניצח באיפון את ניאז בילאלוב הרוסי. בחצי הגמר הוא ניצח שוב באיפון את דניאל מוקטה הבלארוסי לאחר שהקרב נכנס לניקוד זהב ובגמר גבר באיפון על סיריל מארה הצרפתי לאחר שביצע תרגיל חניקה בשם שימה-וואזה. באליפות אירופה 2021 אשר נערכה בליסבון, זכה ניקיפורוב בפעם השנייה בתואר האירופי לאחר שניצח את כל חמשת קרבותיו; בגמר הוא גבר באיפון על ורלאם ליפרטליאני הגיאורגי בתוך שתי דקות ו-5 שניות. באולימפיאדת טוקיו 2020, ניקיפורוב ניצח בסיבוב הראשון את רפאל בוזאקריני הברזילאי בזכות ניקוד ווזארי והודח בסיבוב השני לאחר הפסד באיפון לז'ורז' פונסקה הפורטוגלי. תומא ניקיפורוב, ברשת החברתית פייסבוק תומא ניקיפורוב, ברשת החברתית אינסטגרם תומא ניקיפורוב, באתר olympedia.org תומא ניקיפורוב, באתר איגוד הג'ודו העולמי תומא ניקיפורוב, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. "הדרך לריו - תומא ניקיפורוב", יוני 2016, אתר איגוד הג'ודו האירופי הקרב על הארד מול סיריל מארה, אליפות העולם 2015, אתר JudoInside
העלמה בלובשטיין, רחל

העלמה בלובשטיין, רחל (באנגלית: Miss Bluwstein) הוא סרט תיעודי על חייה של רחל המשוררת, בבימויה של סיון ארבל. הקרנת הבכורה הייתה בבית גבריאל בכנרת בשנת 2015. זהו הסרט השישי במסגרת פרויקט הָעִבְרִים. הסרט הופק בתמיכת קרן רבינוביץ, שירות הסרטים הישראלי, קרן אבי חי ורשות השידור. במלאת 125 שנה להולדת רחל המשוררת, הופק סרט תיעודי המחזק את דמותה כמשוררת העברית הראשונה. בין האמנים המשתתפים בסרט: דנה אולמרט, ענת וייסמן, אפרת מישורי, מוקי צור, אורי מילשטיין, יהודית רביץ, קרני פוסטל ואחרים. אנימציה: שמרית אלקנתי, אורי טור ורוני פחימה. אתר האינטרנט הרשמי של העלמה בלובשטיין, רחל "העלמה בלובשטיין, רחל", במסד הנתונים הקולנועיים IMDb (באנגלית) כאן דוקו, העברים | "העלמה בלובשטיין" - המשוררת רחל | הסרט המלא, בערוץ היוטיוב של כאן 11 - תאגיד השידור הישראלי, ‏24 במאי 2020 שגיאות פרמטריות בתבנית:יוטיוב 'סוג: הסרט המלא' אינו ערך חוקי העלמה בלובשטיין, רחל, הסרט המלא באתר יוטיוב (אורך: 57:49)
רגשות מזויפים

"רגשות מזויפים" הוא שיר שהוקלט על ידי הזמרת הישראלית מרגלית צנעני. הוא יצא לאור ב-21 ביולי 2012, בהוצאת חברת התקליטים ביג בוס רקורדס. השיר הגיע למקום השמיני במצעד של מדיה פורסט, והשישה-עשר ברדיו אמצע הדרך. השיר נכתב והולחן על ידי נדב אסולין ובנה של מרגלית צנעני, אסף לביא צנעני והופק על ידי נדב ביטון. "רגשות מזויפים" הוא מעין בלדה ים-תיכונית, שבאופיה על פי כתבה שפורסמה באתר האינטרנט של מאקו, מזכירה את להיטה "עץ ירוק מפלסטיק", שיצא שלוש שנים קודם לכן כחלק מאלבומה האחרון, דווקא היום (2009). יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה. טרם הוציאה את הווידאו קליפ המלא של "רגשות מזויפים", העלתה מרגלית צנעני לערוץ היוטיוב שלה ב-21 ביולי 2012, אודיו שלו, המציג את עטיפתו החלקית של הסינגל שצולמה בשחור-לבן. עטיפתו המלאה של הסינגל פורסמה בספוטיפיי ובשאר רשתות הזרמות המדיה. סרטון השיר "רגשות מזויפים" באתר יוטיוב מרגול - רגשות מזויפים, באתר yosmusic.com מרגלית צנעני - הערוץ הרשמי (2012-07-21), מרגלית צנעני - רגשות מזויפים, נבדק ב-2018-09-19 אסף נבו, ‏תחזיקו חזק: רוני דלומי חוזרת למצעד, באתר ‏מאקו‏, 26 ביולי 2012 רדיו 90FM - ארכיון המצעדים, באתר www.90fm.co.il (ארכיון) אסף נבו, ‏למרגול אין כוח ל"רגשות מזויפים", באתר ‏מאקו‏, 22 ביולי 2012 "מרגול - רגשות מזויפים". יוסמיוסיק. 2012-07-22. נבדק ב-2018-09-19. רגשות מזויפים (באנגלית), 2012-01-01, נבדק ב-2018-09-19 רגשות מזויפים - Single par מרגלית צנעני (בצרפתית), 2012-01-01, נבדק ב-2018-09-19